TIETOKANTASOVELLUS KESKUSTELUFOORUMI

# Johdanto

Projektina toteutetaan keskustelufoorumi käyttäen PHP-kieltä ja postgreSql-tietokantaa. Järjestelmän tulisi mahdollistaa keskustelujen käyminen erillisissä viestiketjuissa sekä viestien lainaamisen ja muokkaamisen. Järjestelmän on pystyttävä näyttämään mitä ketjuja käyttäjät ovat jo lukeneet ja onko näihin ketjuihin tullut uusia viestejä. Ketjut mahdollisesti jaetaan myös erillisiin alueisiin keskusteluaiheiden mukaan.

Foorumi vaatii käyttäjältä käyttäjätunnukset jotta viestejä voidaan kirjoittaa tai muokata. Järjestelmän on näin mahdollistettava sekä uusien tunnusten luonti että kirjautuminen sisään vanhoilla tunnuksilla. Uusien tunnusten luonti ei vaadi sähköpostivarmistusta tai captcha-kyselyä toteutuksen yksinkertaistamiseksi.

Järjestelmän tukee myös tukea eritasoisia käyttöoikeuksia – normaali käyttäjä voi muokata vain omia viestejään kun taas moderaattorin tulee pystyä muokata kaikkia viestejä ja tarvittaessa poistaa viestejä. Tarvittaessa käyttäjälle voi asettaa porttikiellon jolloin hän ei enää voi osallistua keskusteluun. Järjestelmällä on myös erilliset hallinto-tunnukset (admin) jotka voivat asettaa tai poistaa moderaattoreja ja admineja.

Foorumi toteutetaan laitoksen users-kansioon käyttäen Apache-palvelinta. Javascriptiä käytetään hieman esimerkiksi vahvistusikkunoiden näyttämiseen viestien poiston yhteydessä. Lisäksi projektissa käytetään Bootstrap-css-kirjastoa ulkonäyn toteutukseen sekä jquery-kirjastoa asynkronisten operaatioiden mahdollistamiseksi.

# Järjestelmän yleiskuva

Käyttäjäryhmiä ovat tunnukseton käyttäjä, peruskäyttäjä, moderaattori ja ylläpitäjä eli admin.


Tunnukseton käyttäjä on käyttäjä joka selaa foorumia kirjautumatta sisään. Nämä käyttäjät voivat vain lukea olemassa olevia ketjuja, luoda uuden käyttäjätunnuksen tai kirjautua sisään olemassa olevilla tunnuksilla. Lisäksi tunnukseton käyttäjä voi hakea foorumilta viestejä joko käyttäjätunnuksen tai avainsanojen avulla haluamaltaan aikaväliltä.

Peruskäyttäjä on henkilö joka on luonut käyttäjätunnukset ja kirjautunut sisään. Hän voi lukemisen lisäksi luoda uusia viestiketjuja, kirjoittaa uusia viestejä sekä muokata omia vanhoja viestejään. Peruskäyttäjä ei voi luoda uusia tunnuksia tai kirjautua sisään koska hän on jo kirjautunut sisään; peruskäyttäjän on kirjauduttava ulos jotta nämä ominaisuudet tulevat käyttöön. Peruskäyttäjä voi myös lähettää yksityisviestejä muille käyttäjille.

Moderaattori on käyttäjä jolla on samat käyttötapaukset kuin peruskäyttäjällä. Lisäksi moderaattori voi muokata kaikkia viestejä sekä poistaa viestejä tai viestiketjuja. Moderaattori voi antaa myös käyttäjälle porttikiellon. Moderaattorit voivat myös luoda uusia keskustelualueita tai muokata tai poistaa olemassa olevia alueita.

Ylläpitäjä on käyttäjä jolla on samat käyttötapaukset kuin moderaattorilla. Lisäksi ylläpitäjä voi lisätä tai poistaa moderaattoreja ja admineja.

Porttikiellon saanut käyttäjä vastaa tasoltaan tunnuksetonta käyttäjää.

Käyttötapauskaavio: 

# Käyttötapaukset

## Käyttäjätilin luominen

1. Käyttäjä painaa käyttäjätilin luomislinkkiä.
2. Järjestelmä pyytää käyttäjältä käyttäjänimen, sähköpostitunnuksen ja salasanan kahdesti.
3. Käyttäjä antaa järjestelmän pyytämät tiedot.
4. Järjestelmä luo tietokantaan uuden käyttäjän annetuilla tiedoilla ja ilmoittaa tästä käyttäjälle.

### Virhetilanne: Käyttäjätunnus on jo käytössä

1. Kuten edellä
2. Kuten edellä.
3. Kuten edellä.
4. Järjestelmä havaitsee että kyseinen käyttäjätunnus on jo käytössä ja antaa virheilmoituksen.
5. Prosessi palaa kohtaan 2.

### Virhetilanne: Salasanakentät eivät vastaa toisiaan

1. Kuten edellä
2. Kuten edellä
3. Käyttäjä syöttää käyttäjätunnuksen ja salasanat, mutta salasanat eroavat toisistaan.
4. Järjestelmä havaitsee että salasanakentät eivät vastaa toisiaan ja antaa virheilmoituksen.
5. Prosessi palaa kohtaan 2

## Sisäänkirjautuminen

1. Käyttäjä painaa sisäänkirjautumislinkkiä.
2. Järjestelmä pyytää käyttäjältä käyttäjätunnusta ja salasanaa.
3. Käyttäjä syöttää käyttäjätunnuksensa ja salasanansa.
4. Järjestelmä kuittaa kirjautumisen ja ohjaa käyttäjän takaisin aloitussivulle.

### Virhetilanne: Käyttäjätunnusta tai salasanaa ei annettu

1. Kuten edellä
2. Kuten edellä
3. Käyttäjä ei anna käyttäjänimeä, salasanaa tai kumpaakaan.
4. Järjestelmä havaitsee että joko käyttäjätunnus- tai salasanakenttä tai molemmat ovat tyhjiä.
5. Järjestelmä antaa tilanteeseen sopivan virheilmoituksen.
6. Prosessi palaa kohtaan 2.

### Virhetilanne: Käyttäjätunnus tai salasana on virheellinen

1. Kuten edellä
2. Kuten edellä
3. Käyttäjä syöttää virheellisen käyttäjätunnuksen tai salasanan.
4. Järjestelmä huomaa että joko salasana on virheellinen tai käyttäjätunnusta ei löydy.
5. Järjestelmä antaa virheilmoituksen. Virheilmoituksessa ei täsmennetä virheen tarkkaa syytä jotta kirjautumisyrityksillä ei voi kalastella olemassa olevien käyttäjätunnusten nimiä.
6. Prosessi palaa kohtaan 2.

## Viestien hakeminen

1. Käyttäjä painaa haku-linkkiä sivun yläreunassa.
2. Järjestelmä näyttää käyttäjälle hakusivun.
3. Käyttäjä kirjoittaa joko viestin avainsanoja, käyttäjänimen tai kummatkin. Hän myös mahdollisesti asettaa aikavälin jolta viestit noudetaan
4. Järjestelmä noutaa ja näyttää kriteerin täyttävät viestit.

### Virhetilanne: Hakukriteerejä ei annettu

1. Kuten yllä
2. Kuten yllä
3. Käyttäjä yrittää hakea tietoa antamatta käyttäjänimeä tai hakutermejä.
4. Järjestelmä näyttää virheilmoituksen.

## Uloskirjautuminen

1. Käyttäjä painaa uloskirjautumislinkkiä.
2. Järjestelmä kirjaa käyttäjän ulos ja palauttaa tämän takaisin aloitussivulle.

## Ketjujen lukeminen

1. Käyttäjä navigoi itsensä jollekin aihealueelle
2. Käyttäjä painaa haluamansa ketjun nimeä.
3. Järjestelmä lataa ketjun viestit ja näyttää ne.

## Ketjujen luonti

1. Käyttäjä navigoi itsensä jollekin aihealueelle.
2. Käyttäjä painaa ketjun luontilinkkiä.
3. Järjestelmä pyytää käyttäjältä ketjun nimeä sekä aloitusviestiä.
4. Käyttäjä syöttää ketjun nimen ja aloitusviestin.
5. Järjestelmä luo uuden ketjun ja ohjaa käyttäjän tähän ketjuun.

### Virhetilanne: Aloitusviesti tai nimi puuttuu

1. Kuten yllä
2. Kuten yllä
3. Kuten yllä
4. Käyttäjä ei syötä joko nimeä tai aloitusviestiä.
5. Järjestelmä havaitsee aloitusviestin tai nimen puuttumisen ja antaa virheilmoituksen asiasta.
6. Prosessi palaa kohtaan 3.

## Viestin kirjoittaminen

1. Käyttäjä navigoi itsensä ketjuun johon hän haluaa vastata
2. Käyttäjä vastaa viestiin joko
   1. lainaten jonkun toisen kirjoittamaa viestiä painaen tämän viestin yhteydessä olevaa lainausviestiä
   2. painaen sivun alareunassa olevaa uusi viesti-linkkiä
3. Järjestelmä pyytää käyttäjältä viestiä.
4. Käyttäjä kirjoittaa viestin.
5. Järjestelmä lisää ketjun perälle uuden viestin.
6. Käyttäjä palaa takaisin viestiketjuun.

## Viestin muokkaaminen

1. Käyttäjä painaa viestin yhteydessä olevaa muokkausnappulaa.
2. Järjestelmä näyttää olemassa olevan viestin käyttäjälle.
3. Käyttäjä tekee haluamansa muutokset.
4. Järjestelmä tallentaa muutokset viestiin.

## Viestin poistaminen

1. Käyttäjä painaa viestin yhteydessä olevaa poistonappulaa.
2. Järjestelmä varmistaa että viesti todella halutaan poistaa.
3. Käyttäjä vastaa myöntävästi
4. Viesti merkitään tietokannassa poistetuksi.
5. Sivu ladataan uudelleen, poistetun viestin kohdalla näytetään ilmoitus poistosta.


## Ketjun poistaminen

1. Käyttäjä painaa ketjun yhteydessä olevaa poistonappulaa.
2. Järjestelmä varmistaa että ketju todella halutaan poistaa.
3. Käyttäjä vastaa myöntävästi.
4. Järjestelmä poistaa ketjun ja ketjuun liittyvät viestit.

## Käyttäjän oikeuksien muuttaminen

1. Käyttäjä avaa käyttäjähallinnan tai ketjun lukijalistan.
2. Käyttäjä etsii listasta haluamansa käyttäjän.
3. Käyttäjä valitsee alasvetovalikosta sopivan roolin ja valitsee sen.
4. Järjestelmä muuttaa roolin ja ilmoittaa asiasta.

# Järjestelmän tietosisältö



Käyttäjällä voi olla useita viestejä, mutta yhteen viestiin liittyy aina yksi käyttäjä. Viestin on oltava joko yksityisviesti tai jollekin ketjulle kuuluva viesti, muttei yhtä aikaa kumpikin. Yksityisviestiin liittyy aina yksi viesti. Ketjulla voi olla useita viestejä; kuitenkin ainakin yksi (aloitusviesti). Ketju kuuluu johonkin alifoorumiin\aiheeseen mutta aina vain yhteen. Aiheella\alifoorumilla voi olla useita ketjuja. Lisäksi ylläpidetään listaa käyttäjän lukemista ketjuista. Käyttäjällä voi olla useita luettuja ketjuja, ja ketjuilla voi olla useita lukijoita.

# Relaatiotietokantakaavio



## User-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| user\_id | serial (integer) | Käyttäjän tunnusluku |
| user\_name | varchar(40) | Käyttäjän nimi, max. 40 merkkiä |
| email | varchar(40) | Käyttäjän sähköposti, max 40. merkkiä |
| user\_password | char(64) | Käyttäjän salasanan tiiviste, sha-2 |
| user\_salt | char(64) | Salasanan suola; tiiviste sha-2 sessio-id:stä ja kellonajasta |
| iterations | integer | monta kertaa tiivistefunktio(salasana + suola) on laskettava |
| access\_level | integer | Käyttäjän tyyppi; normaalikäyttäjä, admin jne |

## Posts-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| post\_id | serial (integer) | Viestin tunnusluku |
| poster\_id | integer | Kirjoittaneen käyttäjän id. |
| text | varchar(4096) | Viestin tekstikenttä; max 4 kilotavua. |
| posted\_date | datetime | Päivämäärä ja kellonaika jolloin viesti on kirjoitettu. Muotoa yyyy-mm-dd hh:mm:ss |
| is\_deleted | boolean | Onko viesti poistettu. Jos viesti on poistettu, ketjussa näkyy tällöin vain ilmoitus viestin poistosta |
| replies\_to | integer | Jos vastaa johonkin viestiin niin sisältää viestin id:n. Muutoin null. |

## Private\_messages-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| post\_id | integer | Yksityisviestiin liittyvä viesti. |
| receiver\_id | integer | Yksityisviestin vastaanottaja. |

## Topic-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| topic\_id | serial (integer) | Aiheen id. |
| name | varchar(40) | Aiheen Nimi |

## Thread-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| thread\_id | serial (integer) | Ketjun id |
| starter\_id | integer | Käyttäjän id joka aloitti ketjun |
| topic\_id | integer | Aiheen id jolle ketju kuuluu |
| thread\_name | varchar(128) | Ketjun nimi |

## Thread\_posts-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| thread\_id | integer | Ketjun id jolle viesti kuuluu |
| post\_id | integer | Viestin id |

## Read\_threads-taulu

|  |  |  |
| --- | --- | --- |
| **Attribuutti** | **Arvojoukko** | **Kuvaus** |
| thread\_id | integer | Ketjun id joka on luettu |
| user\_id | integer | Lukijan id |
| post\_id | integer | Viimeisen luetun viestin id |

# Järjestelmän yleisrakenne

Järjestelmä on toteutettu käyttäen mvc-mallia php-kielellä. Lisäksi järjestelmässä käytetään hieman javascriptiä erilaisten viestien näyttämiseksi sekä tiettyjen operaatioiden toteuttamisessa asynkronisesti.

Kontrollerit sijaitsevat projektin juurihakemistossa. Näkymät ovat views-kansiossa, kun taas mallit löytyvät libs/models-kansiosta. Lisäksi libs-kansiossa on yleisiä php-funktioita. Käytetyt css-määritteet ovat css-kansiossa ja javascript-tiedostot ovat js-kansiossa. Tietokannan alasajamiseen ja pystyttämiseen tarvittavat skriptit löytyvät sql-kansiosta.

Näkymien nimeämisessä on käytetty camelcase-tyyliä kun taas kontrollerien nimissä eri sanat on eritelty alaviivoilla. Mallien nimet vastaavat tietokantataulujen nimiä.

# Järjestelmän komponentit

## Näkymä\kontrolleriparit

### base.php

Sivu joka ladataan aina ensiksi kun jokin näkymä näytetään. Näyttää riippuen siitä onko käyttäjä kirjautunut sisään log in, log out, register, control panel,search ja main page –linkit. Lisäksi Css-määritetiedostot ja javascript –tiedostot ladataan tällä sivulla.

### index.php

index.php on sovelluksen etusivu. Sivulla listataan aihealueet ja niiden sisältämien ketjujen määrän. Aihealueen nimi toimii linkkinä josta avautuu sivu joka näyttää aihealueeseen liittyvät ketjut. Jos käyttäjä on kirjautunut sisään ja hän on admin tai moderaattori, näytetään hänelle napit joiden avulla käyttäjä voi luoda, poistaa ja uudelleennimetä alueita.

### register.php

Sivu jolla käyttäjä voi luoda uuden käyttäjätunnuksen. Sivulla on kentät käyttäjänimelle, sähköpostille, ja kahdesti salasanalle sekä nappi joka aloittaa rekisteröitymisen. Virhetilanteessa käyttäjälle näytetään virheilmoitus.

### login.php

Sivu jolla näytetään käyttäjälle kirjautumisnäkymä. Sivulla on kenttä käyttäjänimelle ja salasanalle sekä nappi joka aloittaa sisäänkirjautumisen. Mikäli kirjautuminen epäonnistuu, näytetään käyttäjälle sopiva virheilmoitus.

### search.php

Sivu jolla käyttäjä voi hakea viestejä tietyin hakukriteerein. Käyttäjä voi antaa käyttäjänimen ja/tai hakutermejä joiden perusteella viestejä haetaan. Lisäksi käyttäjä voi rajata aikaväliä jolta viestejä haetaan. Haun jälkeen käyttäjä ohjataan näkymään jossa viestit listataan. Viestiä klikkaamalla käyttäjä viedään ketjuun jossa viesti on

### register.php

Sivu jolla käyttäjä voi luoda uuden käyttäjätunnuksen. Sivulla on kentät käyttäjänimelle, sähköpostille, ja kahdesti salasanalle sekä nappi joka aloittaa rekisteröitymisen. Virhetilanteessa käyttäjälle näytetään virheilmoitus.

### control\_panel.php

Sivu jolla listataan linkit käyttäjän yksityisviesteihin sekä listaan rekisteröityneistä käyttäjistä.

### user\_management.php

Sivu jolla käyttäjä näkee listan rekisteröityneistä käyttäjistä. Jos käyttäjä on moderaattori, hän näkee lisäksi alasvetovalikon jossa hän voi asettaa käyttäjän tilan joko normaalikäyttäjäksi tai bannatuksi jos kyseinen käyttäjä ei ole moderaattori tai admin. Jos käyttäjä on admin, hän voi lisäksi muuttaa muiden moderaattoreiden ja admineiden oikeuksia.

### private\_message\_list.php

Sivu jolla näytetään käyttäjän yksityisviestit. Tämä sivu käyttää threadView.php-näkymää eli samaa näkymää kuin thread.php. Käyttäjälle näytetään myös poistonappula viestin yhteydessä.

### threads.php

Sivu jolla näytetään valitun aihealueen ketjut. Jokaisen ketjun kohdalla näytetään ketjun nimi, kuka loi ketjun, monta viestiä on ketjussa, sekä milloin viimeisin viesti ketjuun on lisätty. Ketjun nimi toimii linkkinä sivulle jossa näkyy ketjun viestit. Lisäksi jos käyttäjä on kirjautunut sisään ja häntä ei ole bannittu, näytetään onko ketjussa lukemattomia viestejä ja tarjotaan linkki joka vie viimeiseen luettuun viestiin sekä nappi jota painamalla käyttäjä ohjataan sivulle jolla voidaan luoda uusi ketju. Jos käyttäjä on lisäksi admin tai moderaattori, näytetään hänelle napit joiden avulla käyttäjä voi luoda, poistaa tai uudelleennimetä ketjuja.

### thread.php

Sivu jolla näytetään valitun ketjun viestit. Näkyvillä on aina kaksi linkkiä joista ensimmäisellä näkee ketjun lukijat ja toisella pääsee takaisin ketjusivulle. Lisäksi sivulla on näkyvissä jokainen ketjun viesti. Jokaisen viestin kohdalla näytetään viestin lähettäjän nimi, lähetysaika ja viestin sisältö. Viestin yhteydessä näytetään myös mahdollisesti lainattu viesti. Jos käyttäjä on kirjautunut sisään ja häntä ei ole bannittu, hän voi klikata viestinlähettäjän nimeä jolloin hänet ohjataan yksityisviestin lähetyssivulle. Sisäänkirjautunut käyttäjä näkee aina myös kaksi nappia joista ensimmäistä painamalla hänet ohjataan sivulle jossa hän voi kirjoittaa uuden viestin, toista painamalla hänet ohjataan sivulle jossa hän voi kirjoittaa vastauksen valitulle viestille. Käyttäjä näkee myös omien viestiensä kohdalla napin jolla hänet ohjataan sivulle jossa viestiä voi muokata, mutta vain jos viestiä ei ole merkitty poistetuksi. Sivun alareunassa on linkit edelliselle\seuraavalle sivulle jos se on tarpeellista.

Jos käyttäjä on lisäksi moderaattori tai admin, hän näkee muokkausnapin jokaisen viestin kohdalla. Lisäksi käyttäjä näkee tällöin viestin poistonapin jokaisen viestin kohdalla. Nappia painamalla viesti merkitään poistetuksi jolloin sen sisältö korvataan ilmoituksella poistosta. Poistettua viestiä ei voi enää poistaa tai muokata.

### reply.php

Sivulla näytetään tekstilaatikko ja submit-nappula. Tekstilaatikkoon kirjoitettu teksti lisätään uutena viestinä ketjuun josta sivulle tultiin alun perin. Tekstiä ei ole pakko kirjoittaa vaan tyhjänkin viestin voi jättää.

### edit.php

Sivu on vastaavanlainen kuin reply.php. Erona viestin teksti on lisätty tekstikenttään valmiiksi. Lisäksi linkit johtavat eri sivuille\kontrollereille. Näkymä on erillinen vastausnäkymästä koska sivu on erittäin yksinkertainen joten koodin toisto ei ole valtavaa ja koin että eroavaisuuksien määrittely php:n avulla johti if/else-spagettiin jota on vaikea hallinnoida. Jos sivut muuttuvat monimutkaisemmiksi kuin nyt ja koodin toistaminen aiheuttaa ylläpito-ongelmia, kannattaa näkymien yhdistämistä harkita.

### quote.php

Samankaltainen sivu kuin reply.php ja edit.php. Eroina ovat linkkien osoitteet ja se, että käyttäjälle näytetään lainattava viesti. Tämä on erillinen sivu samasta syystä kuin yllä on selitetty, ja sama huomio pätee myös tälle sivulle.

### private\_message.php

Sivu yksityisviestien lähettämistä varten. Tämän näkymän kanssa on sama logiikka käytössä kuin quote\edit\reply-näkymien.

### readers.php

Sivu jolla listataan ketjun lukeneet henkilöt. Tämä jakaa näkymän käyttäjälistan kanssa ja mahdollistaa käyttäjän oikeuksien muuttamisen.

### new\_thread.php

Sivu jolla käyttäjä luo uuden ketjun. Käyttäjälle näytetään kentät ketjun nimeä ja aloitusviestiä varten sekä nappi joka luo uuden ketjun. Sekä ketjun nimi että aloitusviesti ovat pakollisia.

## Kontrollerit ilman näkymää

Nämä kontrollerit ladataan asynkronisesti javascriptin avulla eikä näihin liity näkymiä.

### delete\_post.php

Kontrolleri joka poistaa annetun viestin jos käyttäjällä on oikeudet viestin poistoon.

### delete\_thread.php

Kontrolleri joka poistaa annetun ketjun ja ketjun viestit jos käyttäjällä on oikeudet ketjun poistoon.

### logoff.php

Kontrolleri joka kirjaa käyttäjän ulos.

### rename\_thread.php

Kontrolleri joka uudelleennimeää ketjun jos käyttäjällä on oikeudet uudelleennimeämiseen.

### role\_change.php

Kontrolleri joka vastaa käyttäjien roolin vaihtamisesta jos kutsuvalla käyttäjällä on oikeudet roolien muokkaamiseen.

### topic\_management.php

Kontrolleri joka vastaa aiheiden luonnista\poistosta\uudelleenimeämisestä jos käyttäjällä on oikeudet näihin operaatioihin.

## Mallit

### post.php

Malli joka vastaa yksittäisistä viesteistä. Sisältää viestin kentät ja CRUD-operaatioita viesteille.

### thread.php

Kuten yllä, mutta ketjuille.

### topic.php

Kuten yllä, mutta aihealueille.

### user.php

Kuten yllä, mutta käyttäjälle. Lisäksi sisältää salasanan hashaukseen liittyvät funktiot.

## Muita tiedostoja

### database.php

Luokka joka vastaa tietokannan käytöstä ja yhteyden luonnista ja ylläpidosta. Kaikki tietokantaoperaatiot kulkevat tämän luokan kautta.

### utility.php

Tiedosto joka sisältää yleiskäyttöisiä funktioita. Tämä tiedosto myös käynnistää käyttäjän session.

### utility.js

Yleiskäyttöisiä javascript-funktioita.

### create\_table.sql, drop\_table.sql, insert\_data.sql, setup

Testitietokannan alasajoon ja pystyttämiseen tarvittavat tiedostot.

# Käyttöliittymä



Käyttöliittymäkaaviossa käytetty seuraavaa värikoodausta:

Vihreä – julkinen

Sininen – vaatii sisäänkirjautumisen

Harmaa – vaatii moderaattori\adminoikeudet

# Asennustiedot

Ohjelma asennetaan kopioimalla sen tiedostot johonkin sopivaan hakemistoon, esim. htdocs-kansion alle. Ohjelmalla ei ole ulkoisia konfiguraatioita mutta se käyttää ulkoisia javascript-kirjastoja jotka on linkattu Googlen palvelimelta.

# Käynnistys- / käyttöohje

Aloitussivu on osoitteessa <http://ekaaria.users.cs.helsinki.fi/board/index.php>. Toimintojen pitäisi itsestään selviä jos on joskus aikaisemmin käyttänyt foorumeita.

# Testaus, tunnetut bugit ja puutteet & jatkokehitysideat

Foorumia on testattu käyttämällä sitä manuaalisesti ja testaamalla kaikki käyttötapaukset ja yrittämällä rikkoa oletuksia jollakin tavoin. Esimerkiksi viestin poistoa on yritetty kutsua ilman sopivia oikeuksia ja viesteihin on pyritty lisäämään html:ää tai javascript-koodia. Kaikki tunnetut ja löydetyt bugit on korjattu.

Puutteita löytyy useita. Esimerkiksi käyttäjät eivät voi vaihtaa salasanaansa mistään. Lisäksi käyttäjien sähköpostiosoitteita ei käytetä mihinkään tai tarkisteta että ne ovat oikeita. Foorumille voi siis triviaalisti rekisteröidä roskapostibotteja.

Viestin lainaus on myös rajoittunut yhteen viestiin; useamman viestin lainaaminen ei siis onnistu. Lisäksi jos käyttäjä lainaa viestiä, jossa on jo lainattu viestiä, niin ensimmäinen lainattu viesti ei näy toisessa lainauksessa.

Ketjun viimeiseen luettuun viestiin hyppääminen on myös hieman huonosti toteutettu; siinä todella siis hypätään viimeiseen luettuun viestiin, kun taas käyttäjän kannalta olisi parempi jos hypättäisiin ensimmäiseen lukemattomaan viestiin. Tämä johtuu siitä että ensiksi mainittu tapa oli helpompi toteuttaa.

Yksityisviestin lähetyksessä ei voi lainata vastauksen yhteydessä toista viestiä. Teknisesti tämä olisi mahdollista mutta ominaisuutta ei ole vain tehty lähetyksen yhteyteen.

Jos jatkaisin foorumin kehitystä, niin yllämainittujen puutteiden korjaaminen olisi ensimmäinen askel. Foorumin ulkoasu on myös hyvin askeettinen ja sen parantaminen olisi myös suotavaa. Salasanan hashaus olisi myös korvattava paremmalla metodilla kuten bcrypt\scrypt –hashfunktioilla koska sha-hashit ovat liian nopeita ja ovat näin alttiita brute force-hyökkäyksille.

# Omat kokemukset

Koin harjoitustyön hyvin hyödylliseksi. Ennen tätä kurssia en ole käyttänyt tietokantoja kuin tietokantojen perusteet –kurssin yhteydessä joten tietokantoihin tuli nyt perehdyttyä syvällisemmin ja lähempänä käytännön tasoa. Oman tietokannan suunnittelu ja tietokannan käyttäminen palvelimella on varmasti hyödyllistä tulevaisuudessa.

Myös MVC-malli oli minulle uutta. Olin jollain tasolla tästä kuullut aikaisemminkin mutten koskaan ollut vaivautunut ottamaan siitä selvää. Nyt kurssin myötä tajusin tämän perusidean ja esimerkiksi käyttöliittymien eriyttäminen koodista tuntuu nyt selkeämmältä ja helpommalta.

Myös php oli minulle uusi kieli. Ennen tätä kurssia olen kyseisestä kielestä kuullut lähinnä kauhutarinoita, ja muutamin kohdin kompastuinkin kielen ominaisuuksiin (require:n tapa selvittää polut). Lisäksi se, että muuttujia voi käyttää ilman että niitä on erikseen luotu, aiheutti muutamin kohden ongelmia kirjoitusvirheiden johdosta. Yleisesti kuitenkin koin että php on varsin helppotajuinen ja nopeasti omaksuttavissa oleva kieli.

Html\CSS olivat myös uutta minulle. Webbikehitys ei ole ollut jotain mihinkä olisin aikaisemmin juuri vaivautunut tutustua (matalan tason ohjelmointi viehättää enemmän) ja nytkin se jäi kyllä vähälle huomiolle. Foorumin askeettisuus johtuu hyvin pitkälti juuri siitä että minulle riitti että asiat toimivat vaikka sivut olisivatkin aika karut. Tulevaisuudessa ehkä kuitenkin pitäisi tutustua näihin hieman enemmän koska webin merkitys tuskin tulee ainakaan kutistumaan tulevaisuudessa.

# Liite 1 – aihealueen määrittely

Katso <http://advancedkittenry.github.io/suunnittelu/aiheet/Keskustelufoorumi.html>

# Liite 2 – Create table-lauseet

CREATE TABLE users (

user\_id serial PRIMARY KEY,

user\_name varchar(40) NOT NULL UNIQUE,

email varchar(40) NOT NULL,

user\_password char(64) NOT NULL,

user\_salt char(64) NOT NULL,

iterations integer NOT NULL,

access\_level integer NOT NULL

);

CREATE TABLE posts (

post\_id serial PRIMARY KEY,

poster\_id integer REFERENCES users (user\_id) ON DELETE CASCADE ON UPDATE CASCADE,

text varchar(4096),

posted\_date timestamp NOT NULL,

is\_deleted boolean NOT NULL,

replies\_to integer REFERENCES posts (post\_id) ON DELETE SET NULL ON UPDATE CASCADE

);

CREATE TABLE private\_messages (

post\_id integer REFERENCES posts (post\_id) ON DELETE CASCADE ON UPDATE CASCADE,

receiver\_id integer REFERENCES users (user\_id) ON DELETE CASCADE ON UPDATE CASCADE,

PRIMARY KEY (post\_id, receiver\_id)

);

CREATE TABLE topics (

topic\_id serial PRIMARY KEY,

name varchar(40) NOT NULL

);

CREATE TABLE threads (

thread\_id serial PRIMARY KEY,

thread\_name varchar(128) NOT NULL,

starter\_id integer REFERENCES users (user\_id) ON DELETE CASCADE ON UPDATE CASCADE,

topic\_id integer REFERENCES topics (topic\_id) ON DELETE CASCADE ON UPDATE CASCADE

);

CREATE TABLE thread\_posts (

thread\_id integer REFERENCES threads (thread\_id) ON DELETE CASCADE ON UPDATE CASCADE,

post\_id integer REFERENCES posts (post\_id) ON DELETE CASCADE ON UPDATE CASCADE,

PRIMARY KEY (thread\_id, post\_id)

);

CREATE TABLE read\_threads (

thread\_id integer REFERENCES threads (thread\_id) ON DELETE CASCADE ON UPDATE CASCADE,

user\_id integer REFERENCES users (user\_id) ON DELETE CASCADE ON UPDATE CASCADE,

post\_id integer REFERENCES posts (post\_id) ON DELETE CASCADE ON UPDATE CASCADE,

PRIMARY KEY (thread\_id, user\_id)

);